ข่าวสั้น
INETTPP ถูกจับขังตามคาด
1 มิ.ย. 2556

INETTPP ถูกจับขังตามคาด
ตลาดหลักทรัพย์แห่งประเทศไทย เปิดเผยว่า นักลงทุนที่จะซื้อหุ้นบริษัท อินเทอร์เน็ตประเทศไทย (INET) และบริษัท ไทยบรรจุภัณฑ์และการพิมพ์ (TPP) ในวันที่ 3 มิ.ย.-12 ก.ค. 2556 จะต้องวางเงินสดไว้ล่วงหน้ากับโบรกเกอร์เต็มจำนวนที่จะซื้อ (แคช บาลานซ์) ทั้งนี้ เป็นไปตามที่ตลาดคาดการณ์ 
ด้านหุ้นบริษัท ไทยบรรจุภัณฑ์และการพิมพ์ ราคาปรับตัวขึ้นแรงท่ามกลางมูลค่าการซื้อขายมากผิดปกติ เนื่องจากมีข่าวว่า กลุ่มเสี่ยเจริญ ได้เจรจากับกลุ่มผู้ถือหุ้นใหญ่ของบริษัท เพื่อเข้าถือหุ้นใหญ่ นายพงศธัช อัศวินวิจิตร กรรมการผู้จัดการ TPP ชี้แจงตลาดหลักทรัพย์ว่า ข่าวดังกล่าวเป็น “ข่าวลือ” ที่ไม่มีมูลความจริง และการปรับตัวของราคาหุ้นไม่มีส่วนเกี่ยวข้องกับบริษัทแต่อย่างใด
ทั้งนี้ แม้บริษัทปฏิเสธข่าวลือดังกล่าวแล้ววันที่ 31 พ.ค. แต่ราคาหุ้นก็ยังขยับขึ้นไปแรงถึง 37.25 บาท ก่อนจะมีแรงขายหุ้น กดราคาลงไปต่ำสุดที่ 30.50 บาท ก่อนปิดที่ระดับ 31 บาท บวก 1 บาท หรือ 3.23% ด้วยมูลค่าการซื้อขายมากถึง 628 ล้านบาท
TIES คว้างาน 96 ล้านบาท
บริษัท ไทยบริการอุตสาหกรรมและวิศวกรรม (TIES) ได้รับงานก่อสร้าง 1 โครงการ ชื่อ PTTGC Convert Heavy Gas to Olefins Feedstock Project ตั้งอยู่ที่ จ.ระยอง ของบริษัท POSCO Engineering (Thailand) Co., Ltd. มูลค่า 96.31 ล้านบาท (รวมภาษีมูลค่าเพิ่ม) ระยะเวลาการก่อสร้าง 9 เดือน นับตั้งแต่วันที่ 15 ก.ค. 2556-28 ก.พ. 2557
KSL เก็บอีก 1 แสนหุ้น
บริษัท น้ำตาลขอนแก่น (KSL) เปิดเผยว่า วันที่ 31 พ.ค. บริษัทได้ซื้อหุ้นคืนจากตลาดหลักทรัพย์ จำนวน 1 แสนหุ้น ในราคาหุ้นละ 12.60 บาท เป็นเงิน 1.26 ล้านบาท และจนถึงปัจจุบันซื้อหุ้นได้ทั้งหมด 4.9 ล้านหุ้น หรือ 0.29% ของทุนชำระแล้ว รวมเป็นเงินทั้งสิ้น 61.81 ล้านบาท